हुनका विदा होइते हमर घर द्वार छिनायल,
छोटे सनक संसार छल भकरार छिनायल।
 हँसिते कटै छल बाट दूरक घाट सहज छल,
हुनका बिना जीवन सफर आधार छिनायल।
 फूलय हमर उद्यानमे जे फूल अछि निर्गन्ध,
रस-रूप रचना, सभ ओकर आकार छिनायल।
 दिन राति बिडऱो बीच हम औनाई छी सरिपहुँ,
मधु स्वप्नकेर मधुवातकेर आगार छिनायल।
 भास पर चालित हमर छल डेग तँ निस्सन,
से कण्ठ, स्वर लहरी, हृदयकेर तार छिनायल।
 केहनो कठिन संघर्ष हो अड़ले रही मुदा,
हुनके अभावमे हमर रसधार छिनायल।
 नोट : ई रचना धरोहरि के अंतर्गत प्रकाशित कएल जा रहल अछि, जकर रचनाकार छथि साहित्य अकादेमी द्वारा पुरस्कृत स्व. सुधांशु शेखर चौधरी।
 दू गोट व्यक्तिक मध्य शुरू भेल झगड़ा दू गुटक बीच झगड़ा आ मारि मे बदलि गेल। गप्पक तनातनी बढ़ैत-बढ़ैत लाठी, फरसा आ बन्दूक धरि पहुँचि गेल छल। उपर एकटा झमटगर गाछ पर बैसल दू टा कौटा ई दृश्य देखि रहल छल। बड़का कौआ अपना बच्चाक आँखि अपन पाँखि सँ मूनि देलकै आ कहलकै, 'ई मनुक्खक लड़ाई छै। एहिना लड़ैत-लड़ैत मरि जेतै। ई सभ नहि सीखि। हँ, जखन क्यौ एकटा मरि जेतै तँ दुनू गोटे भरि पेट माँउस खायब।
 प्रस्तुतकर्ता सुभाष चन्द्र पर मंगलवार, जुलाई 14, 2009 कोई टिप्पणी नहींः
सदस्यता लें संदेश (Atom)